\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_\_\_,

(ime i prezime fizičke osobe)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao Ustupitelj

(adresa)

(vjerovnik), u daljnjem tekstu: **Cedent**

i

Grad Križevci, OIB: 35435239132, I. Z. Dijankovečkog 12, Križevci, kao Dužnik, kojeg zastupa Mario Rajn, u daljnjem tekstu: **Cesus**

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_\_\_\_\_\_,

(naziv tvrtke izvođača)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao Primatelj (novi vjerovnik) kojeg

(adresa)

zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u daljnjem tekstu: **Cesionar**

(ime i prezime zastupnika)

Sklopili su u mjestu Križevci dana \_\_\_.\_\_\_.2021. godine sljedeći

**UGOVOR O USTUPANJU POTRAŽIVANJA (UGOVOR O CESIJI)**

**Članak 1.**

Ugovorne strane suglasno utvrđuju da je predmet ovog Ugovora reguliranje međusobnih odnosa s obzirom na prijenos potraživanja od Cedenta na Cesionara.

**Članak 2.**

Ugovorne strane suglasno utvrđuju da Cedent s osnove prijavnog obrasca i priloženih računa ima potraživanja prema Gradu Križevcima (Cesusu) u iznosu ugovorenog udjela Grada u opravdanim troškovima izvršene usluge: \_\_\_\_\_\_\_\_\_\_\_\_\_\_\_\_\_\_\_\_\_\_\_kn[[1]](#footnote-1).

(upisati brojčanu vrijednost)

**Članak 3.**

Ovim ugovorom Cedent ustupa Cesionaru, radi naplate, cjelokupno svoje potraživanje iz čl. 2. ovog Ugovora koje ima prema Cesusu, tako da danom sklapanja ovog Ugovora Cesionar postaje novi vjerovnik opisanog potraživanja, a obveze Cedenta prema Cesionaru gase se tek kad ovaj naplati ustupljeno (cedirano) potraživanje.

Cedent jamči Cesionaru i postojanje i naplatu ustupljenih potraživanja.

Ugovorne strane su suglasne da s ustupljenim potraživanjem na Cesionara prelaze i sva sporedna prava, primjerice prava za dospjele i neplaćene kamate.

Isplatom potraživanja Cesionaru, prestaju obveze Cesusa i prema Cedentu.

**Članak 4.**

Iznos iz članka 1. ovog Ugovora Cesus će uplatiti Cesionaru u korist žiro računa broj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kod banke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Članak 5.**

Cedent preuzima obvezu da Cesusa obavijesti o izvršenom ustupanju odmah po sklapanju ovog Ugovora.

**Članak 6.**

Ugovorne strane čine mjerodavnim za međusobne odnose samo ono što je sadržano u ovom Ugovoru.

Ugovorne strane suglasno uređuju da sva utanačenja koja nisu u skladu s odredbama ovog Ugovora ili su u suprotnosti s istim, nisu mjerodavna za međusobne odnose, osim ako nisu, sačinjena u pismenoj formi i po obimu, potpisana u obliku Aneksa ovog Ugovora.

Za sve ono što nije regulirano odredbama ovog Ugovora, a relevantno je za međusobne odnose ugovornih strana imaju se na odgovarajući način primjenjivati pozitivni propisi Republike Hrvatske.

**Članak 7.**

Sva međusobna sporna i dvojbena pitanja koja bi mogla nastati glede tumačenja ovog Ugovora ili njegove primjene, ugovorne strane će, prvenstveno, pokušati riješiti na sporazuman i dogovoran način.

U slučaju da ugovorne strane ne uspiju na način opisan prethodnim stavkom ovog članka riješiti međusobna sporna i dvojbena pitanja, rješavanje će se povjeriti stvarno nadležnom sudu.

**Članak 8.**

Ovaj Ugovor sastavljen je u 3 (tri) istovjetnih primjeraka na hrvatskom jeziku od kojih svaki primjerak ima snagu originala.

Ugovorne strane potvrđuju da su upoznate sa sadržajem i značenjem odredbi ovog Ugovora te se odriču prava na pobijanje ovog Ugovora iz razloga nerazumijevanja istog.

Ugovorne strane suglasno ustvrđuju da su upoznate sa pravima i obvezama koje za njih iz ovog Ugovora proizilaze te da između prava i obveza svake od ugovornih stranka ne postoji očiti nerazmjer u trenutku zaključenja ovog Ugovora.

**Članak 9.**

Prihvaćajući prava i obveze koja za njih na osnovi ovog Ugovora proizlaze, ugovorne strane istog potpisuju.

**Članak 10.**

Ovaj Ugovor stupa na snagu danom potpisa od strane Cedenta, Cesusa i Cesionara.

**Cedent (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_): Cesus (Grad Križevci, Mario Rajn):**

(ime i prezime cedenta)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vlastoručni potpis) (vlastoručni potpis i pečat)

**Cesionar(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_):**

(naziv tvrtke izvođača, ime i prezime zastupnika)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis i pečat)

1. Iznos upisuje Grad Križevci nakon provjere projektne dokumentacije. [↑](#footnote-ref-1)